open-index/open-wikipedia-markdown huggingface dataset:
Elja Arjas

**Elja Arjas** (s. 9. helmikuuta 1943 Tampere) on suomalainen matemaatikko ja emeritusprofessori.

Arjas opiskeli matematiikkaa Helsingin yliopistossa ja valmistui filosofian kandidaatiksi 1964. Hän valmistui  lisensiaatiksi matematiikan ja tilastotieteen alalta vuonna 1970 ja väitteli tohtoriksi matematiikasta vuonna 1972.

Arjas oli vuosina 1975–1997 Oulun yliopiston sovelletun matematiikan ja tilastotieteen professori. Vuosina 1992–1997 hän toimi Suomen Akatemian akatemiaprofessorina ja 1997–2009 Helsingin yliopiston osa-aikaisena biometrian professorina sekä Terveyden ja hyvinvoinnin laitoksen (THL) tutkimusprofessorina.

Arjas on tutkinut muun muassa todennäköisyyslaskentaa. Hänet valittiin Suomalaisen Tiedeakatemian jäseneksi vuonna 2001.

## Lähteet
John Sörenson

**John Emil Sörenson** (15. syyskuuta 1889 Malmö – 25. lokakuuta 1976 Lidingö) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa ruotsalaisen järjestelmän joukkuevoimistelussa sekä vuoden 1912 kesäolympialaisissa Tukholmassa että vuoden 1920 kesäolympialaisissa Antwerpenissä.

## Lähteet
Ritva Arjava

**Ritva Leena Arjava-Sainio** (29. heinäkuuta 1932 Helsinki – 17. joulukuuta 2019 Helsinki) oli suomalainen pianisti.

Arjava piti ensikonserttinsa 13-vuotiaana. Vuosina 1951–1952 hän opiskeli Pariisissa, useaan otteeseen Wienissä Akademie für Musik und Darstellende Kunstissa vuosina 1953–1963 ja Krakovassa vuosina 1964 ja 1975.

Vuonna 1955 Arjava voitti diplomin Varsovassa järjestyssä Chopin-pianokilpailussa ja samana vuonna Dinu Lipatti -palkinnon Lontoossa järjestetyssä kilpailussa. Arjava konsertoi sen jälkeen Suomessa ja ulkomailla.

Arjava työskenteli Suomen solistiyhdistyksen sihteerinä 1970–1971 ja Helsingin konservatorion opettajana 1976–1996. Hän piti lukuisia omia konsertteja ja esiintyi solistina kotimaassa ja ulkomailla. Vuonna 1995 hänelle myönnettiin valtion taiteilijaeläke.

Arjavan vanhemmat olivat viulisti Väinö Arjava ja pianisti Kaisa Arjava.

## Lähteet
Oskar Bye

**Oskar Wilhelm Bye** (3. kesäkuuta 1870 Oslo – 30. huhtikuuta 1939 Oslo) oli norjalainen voimistelija ja olympiavoittaja. Hän oli mukana voittamassa kultaa joukkuevoimistelussa Ateenan välikisoissa 1906. Lisäksi hän sai joukkueineen hopeaa vuoden 1908 kesäolympialaisissa Lontoossa.

## Lähteet
Gunnar Söderlindh

**Erik Gunnar Engelbrekt Söderlindh** (10. helmikuuta 1896 Örebro – 26. joulukuuta 1969 Lundby) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.

## Lähteet
Bambarin roomalaiskatolinen hiippakunta

**Bambarin roomalaiskatolinen hiippakunta** on Keski-Afrikan tasavallassa sijaitseva katolisen kirkon hiippakunta, joka kattaa 173&nbsp;000 km² alueen. Se toimii Banguin arkkihiippakunnan alaisena.

Bambarin hiippakunta perustettiin 18. joulukuuta 1965. Sen piispoina ovat toimineet Michel Marie Joseph Maître (1981–1996), Jean-Claude Rembanga (1996–2004) ja Édouard Mathos (2004–). Aiemmin apostolisia hallitsijoita olivat olleet Joachim N'Dayen (1970–1978) ja Maître (1978–1981). Hiippakunnan pääkirkko on Bambarin Pyhän Joosefin tuomiokirkko. Vuonna 2006 hiippakunnan alueen asukkaista 31,3 % oli katolilaisia.

## Lähteet
Antti Arstila

**Antti Uolevi Arstila** (23. helmikuuta 1940 – 15. marraskuuta 2012) oli suomalainen histologi ja lääkäri. Hän oli vuodesta 1971 Jyväskylän yliopistossa biologisten aineiden (solubiologian) professori. Hän tutki erityisesti kokeellista patologiaa ja patobiologiaa. Hän osallistui 1980-luvun alussa ravitsemuskeskusteluun tuomalla esille antioksidanttien ja monityydyttymättömien rasvahappojen tarpeellisuuden.

Arstila oli 35 vuotta naimisissa Pirkko Arstilan kanssa.

## Lähteet
Antoine Marie Maanicus

**Antoine Marie Maanicus** (28. syyskuuta 1924 Amsterdam – 21. joulukuuta 2000) oli alankomaalainen, Keski-Afrikan tasavallassa uransa luonut roomalaiskatolinen piispa. Hänet vihittiin spiritaanien papiksi 16. heinäkuuta 1950 ja nimitettiin Bangassoun hiippakunnan johtoon 10. helmikuuta 1964. Piispaksi vihkiminen seurasi 11. toukokuuta. Pääkonsekraattorina toimi Paul Etoga, jota avustivat Joseph Cucherousset ja Léon Théobald Delaere.

Maanicus osallistui Vatikaanin toiseen kirkolliskokoukseen. Hän kuoli 76-vuotiaana virassa.

## Lähteet
Atomoksetiini

**Atomoksetiini** on voimakas selektiivinen noradrenaliinin takaisinoton estäjä (sen Ki arvo on 5 nM), jota käytetään ADHD:n ja ADD:n hoidossa. Se parantaa muun muassa toiminnanohjauksen itsemotivaatiota. Eli Lilly and Company toi sen markkinoille vuonna 2002.  Lääke oli patentin alainen Yhdysvalloissa vuoteen 2017 asti. Suomessa lääkettä myydään valmistenimellä Strattera. Lääkkeestä on saatavilla myös halvempia rinnakkaisvalmisteita. Atomoksetiinin määritelty vuorokausiannos (DDD-yksikkönä) suhteessa väestöön on 80&nbsp;mg.

Atomoksetiiniä tutkittiin ensin mahdollisena masennuslääkkeenä. Tehokkuutta masennuksen hoidossa ei kuitenkaan pystytty todistamaan.

## Lähteet

## Aiheesta muualla
*PubChem: Atomoxetine 
*DrugBank: Atomoxetine 
*Kyoto Encyclopedia of Genes and Genomes (KEGG): Atomoxetine '
Bangassoun roomalaiskatolinen hiippakunta

**Bangassoun roomalaiskatolinen hiippakunta** on Keski-Afrikan tasavallassa toimiva katolisen kirkon hiippakunta. Se kattaa maantieteellisesti 134&nbsp;284 neliökilometrin alueen, jonka asukkaista vuonna 2006 oli katolilaisia 27,5 %. Hiippakunta toimii Banguin alaisuudessa.

Bangassou perustettiin apostolisena prefektuurina 14. kesäkuuta 1954, ja sen prefektinä toimi Martin Bodewes (1955–1964). Bangassousta tuli hiippakunta 10. helmikuuta 1964, ja sen piispoina ovat toimineet Antoine Marie Maanicus (1964–2000) ja Juan-José Aguirre Muñoz (2000–). Vuonna 2004 Bangassou menetti osan alueestaan, kun Alindao irrotettiin siitä omaksi hiippakunnakseen.

Hiippakunnan pääkirkko on Bangassoun Saint Pierre Claver -tuomiokirkko.

## Lähteet
Belšina

**Belšina** () on Valko-Venäjän suuriin valtionyhtiöihin kuuluva, erityisesti työkoneiden rengasvalmistajana tunnettu yhtiö. Yhtiön päätoimipiste ja tehdas sijaitsee Mahiljoun alueen länsiosassa, Babruiskin kaupungissa. Lähes 13&nbsp;000 työntekijällään yritys on kaupungin suurimpia työllistäjiä.

Belšinan liikevaihto oli vuonna 2012 yhteensä 8&nbsp;812 miljardia ja nettotulos 909 miljardia Valko-Venäjän ruplaa. Valko-Venäjän keskuspankin vuoden 2012 lopun vaihtokurssilla yhtiön vuoden 2012 liikevaihto oli 777 miljoonaa euroa ja nettotulo 82 miljoonaa euroa. Liikevaihdolla mitaten yritys on siis kooltaan noin kaksi kolmasosaa Nokian renkaista.

## Lähteet
Maan vastakappale

**Maan vastakappale** eli **Vastamaa** on hypoteettinen aurinkokunnan kappale, joka olisi aina päinvastaisella puolella Aurinkoa tai eräiden muinaiskreikkalaisten filosofien olettamaa Keskustulta kuin Maa.

## Filolaoksen teoria
Vastamaan olemassaolon mahdollisuutta pohti ensimmäisenä kreikkalainen pytgagoralainen filosofi ja matemaatikko Filolaos. Hänen mukaansa Vastamaa kiersi Keskustulta samalla etäisyydellä ja samalla nopeudella kuin Maa ja olisi aina tarkoin päinvastaisella puolella Keskustulta kuin Maa. Täten sitä ei Maasta käsin koskaan nähdä.

Aristoteleen mukaan Filolaoksella oli kaksi aihetta olettaa, että tällainen Maan vastakappale oli olemassa. Sen avulla yritettiin selittää, miksi kuunpimennys on joskus havaittavissa silloinkin, kun sekä Kuu että Aurinko ovat horisontin yläpuolella, sillä ei tiedetty, että tämä aiheutuu valon taittumisesta ilmakehässä. Toisena aiheena oli, että tällä tavoin taivaankappaleiden lukumääräksi saatiin täysi kymmenen, jota pythagoralaiset pitivät täydellisenä lukuna.

Pythagoralaiset hylkäsivät oletuksensa Keskustulesta ja samalla myös Vastamaasta pian Platonin ajan jälkeen.

## Nykyaikaisia käsityksiä

Kyseisenlainen planeetta on toistuva teema Science fictionissa ja Ufo-havainnoissa, mutta nykyisin tiedetään, ettei sitä kuitenkaan voi olla olemassa. Vaikka se ei olisi paljain silmin nähtävissä, se pystyttäisiin havaitsemaan muin keinoin. Sen painovoiman pitäisi vaikuttaa muihin aurinkokunnan kappaleisiin, ja lisäksi aurinkokunnan sisäosiin lähetetyt luotaimet olisivat kyenneet havaitsemaan maapallon kokoisen kappaleen.

## Lähteet
Michel Marie Joseph Maître

**Michel Marie Joseph Maître** (3. huhtikuuta 1928 Colombier-Fontaine – 29. helmikuuta 1996) oli ranskalainen, Keski-Afrikan tasavallassa uransa luonut roomalaiskatolinen piispa. Hänet vihittiin spiritaanien papiksi 4. lokakuuta 1953 ja nimitettiin Bambarin hiippakunnan johtoon 19. kesäkuuta 1981. Piispaksi vihkiminen seurasi 27. syyskuuta. Pääkonsekraattorina toimi Joachim N'Dayen, jota avustivat Antoine Marie Maanicus ja Sergio Adolfo Govi.

Maître kuoli 67-vuotiaana virassa.

## Lähteet
Sylva

**Sylva** voi tarkoittaa ainakin seuraavia asioita:

* Sylva ry, syöpää sairastavien lasten    ja nuorten valtakunnallinen yhdistys
* Sylva, joki Venäjällä
* Sylva, kunta Pohjois-Carolinan osavaltiossa, Yhdysvalloissa.
Vastuullinen Lahjoittaminen

**Vastuullinen Lahjoittaminen (VaLa) ry** (*ruots. Ansvarsfullt Donerande (AnDo) rf, engl. The Finnish Fundraising Association*) on vuonna 2004 perustettu suomalainen varainhankintaa harjoittavien yleishyödyllisten yhdistysten ja säätiöiden yhteistyöverkosto, joka on poliittisesti ja uskonnollisesti sitoutumaton. VaLa:n tavoitteena on määritellä ja edistää hyvän hallinnon ja hyvän varainhankinnan periaatteita suomalaisessa yhteiskunnassa sekä auttaa jäsenjärjestöjään oppimaan yhdessä osana kansainvälistä verkostoa. VaLa on European Fundraising Association (EFA):n jäsen. VaLa:n oli vuoden 2022 lopussa 78 jäsenjärjestöä.

VaLa:n jäseniksi voidaan hyväksyä yleishyödyllisiä, ammattimaista varainhankintaa harjoittavia suomalaisia yhteisöjä, jotka ovat olleet rekisteröitynä yhdistys- tai säätiörekisteriin vähintään kaksi vuotta tai tilikautta. Sen jäsenten on lisäksi hyväksyttävä VaLa:n säännöt, jotka käsittelevät muun muassa vastuullisen varainhankinnan eettisyyttä ja hyvää hallintoa, sekä edistettävä varainhankintansa avoimuutta, läpinäkyvyyttä ja luotettavuutta. Jäseneksi hyväksyminen tapahtuu VaLa:n hallitukselle osoitetun hakemusten perusteella.

VaLa:n toiminnan pääpainopisteinä ovat varainhankinnan toimintaedellytysten kehittäminen ja vaikuttamistyö: 
# VaLa edistää yleishyödyllisten yhteisöjen vastuullista varainhankintaa ja hyvää hallintoa. 
# VaLa edistää suomalaista lahjoituskulttuuria lisäämällä vuoropuhelua yhteisöjen taloudellisista toimintaedellytyksistä ja varainhankinnasta yhteiskunnan eri toimijoiden välillä. 

VaLa, Allianssi, Fingo ja SOSTE järjestävät yhteistyössä Rastor-instituutin kanssa varainhankinnan koulutusta. Ammattimainen varainhankinta -koulutusohjelma on rakennettu huomioiden kansalliset sekä kansainväliset varainhankinnan eettiset periaatteet ja se vastaa tuotekehittäjän erikoisammattitutkinnon perusteita sekä ammattitaitovaatimuksia. Koulutusohjelmalle on myönnetty European Fundraising Association EFA:n sertifikaatti.

VaLa koordinoi lahjoittamiseen kannustavia kampanjoita: TekojenTiistai (GivingTuesday) ja Hyvä testamentti. VaLan toiminta rahoitetaan pääasiassa jäsenjärjestöjen maksamin jäsenmaksuin ja koulutustilaisuudesta saadulla tuotolla. VaLa:n pääsihteerinä on toiminut vuodesta 2010 Pia Tornikoski.

## Lähteet
* VaLan kotisivu
* https://efa-net.eu/
* https://www.tekojentiistai.org/
* https://www.hyvatestamentti.fi/
HD 100546

**HD 100546** on valkea tähti 335 valovuoden päässä Maasta Kärpäsen tähtikuviossa eteläisellä taivaalla. Tähden näennäinen kirkkaus V on 6.698 magnitudia. Spektrityyppi B9Vne. Tähti on Herbig Ae/Be-tähti, jollaiset ovat syntymisensä loppuvaiheessa olevia, Aurinkoa raskaampia tähtiä. Ne eivät vielä polta vetyä ytimessään ja ovat siten vasta asettumassa pääsarjaan.

Nämä tähdet muistuttavat hieman T Tauri -tähtiä.

Tähden HD 100546 arvioitu ikä on noin 10 miljoonaa vuotta. Tähteä kiertää kaasu- ja pölykiekko sekä kaksi kaasumaista planeettamaista kohdetta.

## Tähteä ympäröivä pölykiekko

Tähdellä on ympärillään kaasusta ja pölystä koostuva kiekko, jollaiset liitetään yleensä planeettojen syntyyn. Kaasu- ja pölykiekko ulottuu ainakin 350 AU:n päähän.

## Tähden seuralaiset
Yksi planeetta on noin 6,5 AU:n päässä keskustähdestään. Toinen, syntymässä oleva kaasuplaneetta on 70 AU:n päässä. 6,5 AU:n päässä olevan HD 100546 B -planeetan massa on noin 20 Jupiterin massaa, jolloin se on planeetan ja ruskean kääpiön rajamailla.

## Lähteet
Tantaalipentakloridi

**Tantaalipentakloridi** (TaCl5) on tantaali- ja kloridi-ionien muodostama epäorgaaninen ioniyhdiste. Yhdistettä käytetään muiden tantaaliyhdisteiden valmistuksessa.

## Rakenne ja ominaisuudet
Kiinteänä ja nestemäisenä tantaalipentakloridi esiintyy dimeerinä, joka muistuttaa rakenteeltaan niobiumpentakloridin rakennetta. Yhdiste esiintyy monomeerina ainoastaan kaasufaasissa. Tantaalipentakloridi reagoi veden kanssa mutta liukenee alkoholeihin muodostaen alkoksideja. Tantaalipentaklordi on vahva Lewis-happo ja muodostaa komplekseja elektroneja luovuttavien yhdisteiden kanssa.

## Valmistus ja käyttö
Tantaalipentakloridia voidaan valmistaa kuumentamalla tantaalimetallia, tantaalipitoista romua ja tai ferrotantaalia kloorivirrassa. Erittäin puhdasta tuotetta saadaan ferrotantaalista käyttämällä klooraavana reagenssina natriumtetrakloroferraattia. Natriumtetrakloroferraatin etu on alhaisempi tarvittava reaktiolämpötila verrattuna suoraan klooraukseen.
:2 Ta + 5 Cl2 → 2 TaCl5
:FeTa + NaCl + 7 Na[FeCl4] → TaCl5 + 8 Na[FeCl3]

Sekä tantaalipentakloridia että tantaalipentakloridista valmistettuja tantaalialkoksideja käytetään erittäin puhtaan tantaalipentoksidin valmistamiseen kemiallisella kaasufaasipinnoitusmenetelmällä tai korkean puhtausasteen tantaalin tuotannossa. Yhdistettä voidaan käyttää myös katalyyttinä.

## Lähteet
Arthur Southern

**Arthur George Heron Southern** (26. maaliskuuta 1883 Sowerby Bridge – 5. kesäkuuta 1940 Swanage) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia joukkuevoimistelussa.

## Lähteet
Naftan

**Naftan** () on Valko-Venäjän suuriin valtionyhtiöihin kuuluva öljynjalostusyhtiö. Yhtiön päätoimipiste ja tuotantolaitokset sijaitsevat Navapolatskin kaupungissa Vitsebskin alueella. Yritys on noin 12&nbsp;400 työntekijällään Navapolatskin ja Polatskin seudun suurimpia työllistäjiä.

Öljynjalostustoiminta sai alkunsa Navapolastskissa vuonna 1963. Toimintavuosiensa aikana jalostamossa on käsitelty yli 700 miljoonaa tonnia raakaöljyä. Tuotannon jalostusastetta on kohotettu myös 2000-luvulla. Vuonna 2011 alkaneen viisivuotisen uusimishankkeen kautta jalostamo tähtää 12 miljoonan raakaöljytonnin vuosittaiseen jalostuskapasiteettiin. Yli 60&nbsp;% laajan jalostamoalueen petrokemian tuotteista menee vientiin. Jalostustoiminta pohjautuu Valko-Venäjällä pääasiassa Venäjältä öljyputkia pitkin tuotavan raakaöljyn varaan, joskin esimerkiksi vuoden 2013 toisella neljänneksellä yli 10&nbsp;% raakaöljystä kuljetetaan jalostamoille rautateitse.

Naftanin liikevaihto oli vuonna 2012 yhteensä 35&nbsp;397 miljardia ja nettotulos 3&nbsp;341 miljardia Valko-Venäjän ruplaa. Valko-Venäjän keskuspankin vuoden 2012 lopun vaihtokurssilla yhtiön vuoden 2012 liikevaihto oli 3,121 miljardia euroa ja nettotulo 295 miljoonaa euroa.  Yhtiö teki vuonna 2012 Belaruskalin jälkeen toiseksi suurimman nettotuloksen Valko-Venäjän sadoista julkisisen sektorin osakeyhtiöistä. 

Navapolatskin öljynjalostamon ohella Valko-Venäjällä on toinenkin öljynjalostamo: Mazyrin öljynjalostamo Homelin alueella sijaitsevassa Mazyrissa. Venäjä on yrittänyt ostaa kumpaakin näistä jalostamoista itselleen.
 
## Lähteet

## Aiheesta muualla
*Kuvia Navapolatskin jalostamosta   (naftan.by)
*Belarus to give oil refineries to Russia? (03/2013)  (charter97.org)
*Belarus Seeks to Exchange Refineries for Access to Russian Oil and Gas Fields  (naturalgaseurope.com)
* Wikileaks shows value of oil refining for Belarusian economy (02/2011)  (naviny.by)
*Russia-Belarus Oil Dispute Threatens Europe’s Supply (01/2010)  (nytimes.com)
*Russia and Belarus fight over oil prices again (01/2010)  (pravda.ru)
Graziani

**Graziani** on muun muassa seuraavien henkilöiden sukunimi:

* Bonifazio Graziani (1604/1605–1664), italialainen pappi ja säveltäjä
* Domenico Graziani (1944–2026), italialainen katolinen arkkipiispa
* Francesco ”Ciccio” Graziani (s. 1952), italialainen entinen jalkapalloilija ja jalkapallovalmentaja
* Rodolfo Graziani, *Marchese di [[Neghelli]]* (1882–1955), italialainen sotamarsalkka.
William Titt

**William Stephen Titt** (*LeBeau*; 8. helmikuuta 1881 Cork – 5. huhtikuuta 1956 Cardiff) oli irlantilaissyntyinen, Yhdistynyttä kuningaskuntaa edustanut voimistelija ja olympiamitalisti. Hän oli vuoden 1912 kesäolympialaisissa Tukholmassa mukana saamassa pronssia joukkuevoimistelussa. Lisäksi hän osallistui Lontoon kesäolympialaisiin 1908 ja kuului siellä kahdeksanneksi sijoittuneeseen joukkueeseen.

## Lähteet
Øistein Schirmer

**Øistein Schirmer** (11. huhtikuuta 1879 Fredrikstad – 24. toukokuuta 1947 Larvik) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa vapaan järjestelmän joukkuevoimistelussa.

## Lähteet
Juan-José Aguirre Muñoz

**Juan-José Aguirre Muñoz** (s. 5. kesäkuuta 1954 Córdoba) on espanjalainen roomalaiskatolinen piispa. Hänet vihittiin Comboni-lähetyssaarnaajien papiksi 13. syyskuuta 1980 ja nimitettiin Bangassoun hiippakunnan koadjuuttoripiispaksi 13. joulukuuta 1997. Piispaksi vihkiminen seurasi 10. toukokuuta 1998. Pääkonsekraattorina toimi Antoine Marie Maanicus, jota avustivat Joachim N'Dayen ja Guerrino Perin. 

Aguirre Muñozista tuli 21. joulukuuta 2000 Bangassoun piispa.

## Lähteet
Guerrino Perin

**Guerrino Perin** (s. 3. helmikuuta 1944 Pianiga) on italialainen lähetyssaarnaaja ja Keski-Afrikan tasavallassa toimiva roomalaiskatolinen piispa. Hänet vihittiin Comboni-lähetyssaarnaajien papiksi 19. maaliskuuta 1970 ja nimitettiin Mbaïkin hiippakunnan johtoon 10. kesäkuuta 1995. Piispaksi vihkiminen seurasi 29. lokakuuta. Pääkonsekraattorina toimi Joachim N'Dayen, jota avustivat Diego Causero ja Michel Marie Joseph Maître.

## Lähteet
Charles Simmons (voimistelija)

**Charles Simmons** (24. joulukuuta 1885 Lontoo – 15. helmikuuta 1945 Willesden) oli brittiläinen voimistelija ja olympiamitalisti. Hän oli mukana saamassa pronssia joukkuevoimistelussa vuoden 1912 kesäolympialaisissa Tukholmassa. Lisäksi hän jäi samoissa kisoissa moniottelun yksilökilpailussa 28. sijalle.

## Lähteet
Sycorax

**Sycorax** eli **Uranus XVII** (väliaikainen nimitys **S/1997 U 2**) on Uranuksen suurin epäsäännöllinen kuu. Kuun löysivät Philip Nicholson, Brett J. Gladman, Joseph A. Burns ja John J. Kavelaars 6. syyskuuta 1997. Kuu on nimetty William Shakespearen näytelmässä *[[Myrsky (näytelmä)|Myrsky]]* esiintyneen Calibanin äidin mukaan.

## Lähteet
*

### Viitteet
Jens Kirkegaard

**Jens Kirkegaard** (1. kesäkuuta 1889 Lindum – 20. huhtikuuta 1966 Randers) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.

## Lähteet
Dennis Kofi Agbenyadzi

**Dennis Kofi Agbenyadzi** SMA (s. 9. lokakuuta 1964) on ghanalainen, Keski-Afrikan tasavallassa toimiva roomalaiskatolinen piispa. Hän sai pappisvihkimyksensä 29. kesäkuuta 1996, ja hänet nimitettiin Berbératin hiippakunnan johtoon 14. toukokuuta 2012. Piispaksi vihkiminen seurasi 22. heinäkuuta. Pääkonsekraattorina toimi kardinaali Fernando Filoni, jota avustivat arkkipiispa Jude Thaddeus Okolo ja piispa Édouard Mathos.

## Lähteet

* Agbenyadzi Bp Dennis Kofi
Surtur (kuu)

**Surtur** eli **Saturnus XLVIII** (väliaikainen nimitys **S/2006 S 7**) on Saturnuksen Viikinkiryhmään kuuluva kuu. Kuun löysivät Scott S. Sheppard, David C. Jewitt ja Jan Kleyna Mauna Kealla 5. tammikuuta 2006. Kuu on nimetty Surturin, skandinaavisessa mytologiassa esiintyneen tulijättiläisen mukaan.

## Lähteet
*

### Viitteet
Rauno Vesivalo

**Rauno Vesivalo** (s. 2. kesäkuuta 1955 Joutseno) on suomalainen erikoissairaanhoitaja ja sairaanhoidon opettaja. Hän toimi sosiaali- ja terveydenhuoltoalan ammattijärjestön Tehyn puheenjohtajana vuosina 2013–2017.

Vesivalo kirjoitti ylioppilaaksi Mikkelin lyseosta vuonna 1974 ja valmistui sairaanhoitajaksi Savonlinnan sairaanhoito-oppilaitoksesta 1978. Hän on työskennellyt muun muassa Turun ja Oulun yliopistollisissa keskussairaaloissa, Meilahden sairaalassa sekä vuodesta 1986 lähtien Satakunnan keskussairaalassa.

Puoluetaustaltaan Vesivalo on sosiaalidemokraatti. Hän on ollut Porin kaupunginvaltuuston jäsen vuodesta 1997. Hänet valittiin valtuuston puheenjohtajaksi vuoden 2013 alusta lähtien, mutta Vesivalo jätti puheenjohtajuuden tultuaan valituksi Tehyn johtoon.

## Lähteet
Berbératin roomalaiskatolinen hiippakunta

**Berbératin roomalaiskatolinen hiippakunta** on katolisen kirkon Keski-Afrikan tasavallassa sijaitseva hiippakunta. Se kattaa maantieteellisesti 45&nbsp;000 neliökilometrin kokoisen alueen, jonka asukkaista vuonna 2006 oli katolilaisia 20,4 %.

Vuodesta 1940 Berbérati oli apostolinen prefektuuri ja vuodesta 1952 apostolinen vikariaatti. 14. syyskuuta 1955 perustettiin Berbératin hiippakunta, joka toimii Banguin alaisuudessa. Berbérati menetti alueitaan, kun Bossangoan apostolinen prefektuuri (1959) ja Bouarin hiippakunta (1978) perustettiin.

Berbératissa on tuomiokirkko ja lisäksi vanha Sainte Anne -tuomiokirkko.

## Johtajat
* Pietro Alcantara da Habas (1941–52)
* Alphonse-Célestin-Basile Baud (1954–79)
* Jérôme-Michel-Francis Martin (1987–1991)
* Agostino Giuseppe Delfino (1991–2010)
* Dennis Kofi Agbenyadzi (2012–)

## Lähteet
Alindaon roomalaiskatolinen hiippakunta

**Alindaon roomalaiskatolinen hiippakunta** on Keski-Afrikan tasavallassa sijaitseva katolisen kirkon hiippakunta. Se kattaa 18&nbsp;475 neliökilometrin kokoisen alueen, jonka asukkaista vuonna 2006 oli katolilaisia 24,2 %. Hiippakunta toimii Banguin alaisuudessa.

Alindao perustettiin omaksi hiippakunnakseen 18. joulukuuta 2004, jolloin se erotettiin Bangassoun hiippakunnasta. Ensimmäiseksi piispaksi nimitettiin Peter Marzinkowski. Vuonna 2012 hiippakuntaan nimitettiin koadjuuttoripiispaksi Cyr-Nestor Yapaupa.

Hiippakunnassa sijaitsee Alindaon Sacré-Coeur-katedraali.

## Lähteet
Charles Simmons

**Charles Simmons** on ollut seuraavien henkilöiden nimi:

* Charles "Chippy" Simmons, jalkapalloilija (1878–1937)
* Charles Simmons, voimistelija (1885–1945)
* Charles Simmons, poliitikko (1893–1975)
* Charles Simmons, kirjailija (s. 1924)
Guy Evéquoz

**Guy Evéquoz** (s. 20. huhtikuuta 1952) on sveitsiläinen entinen miekkailija ja olympiamitalisti. Hän kilpaili vuoden 1972 kesäolympialaisissa Münchenissä ja oli siellä mukana saamassa hopeaa kalvan joukkuekilpailussa.

## Lähteet
Jean Le Jeune

**Jean Le Jeune** (1411 Arras – 9. syyskuuta 1451 Rooma) oli ranskalainen kardinaali. Hän sai tohtorinarvon sekä kanonisessa että siviilioikeudessa Nantesin yliopistossa. Hänet valittiin piispaksi ensimmäistä kertaa Mâconiin 10. tammikuuta 1431. Hänet siirrettiin vuonna 1433 Amiensiin ja vuonna 1436 Thérouanneen.

Le Jeunesta tehtiin kardinaalipappi 18. joulukuuta 1439. Hän kuoli myrkytyksen uhrina. Hänet haudattiin San Lorenzo in Lucinan kirkkoon Roomassa.

## Lähteet
Georges Berger (voimistelija)

**Georges Hubert Albert Berger** (1. toukokuuta 1897 Louvroil, Ranska – 16. marraskuuta 1952 Trith-Saint-Léger, Ranska) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuevoimistelussa pronssia.

## Lähteet

## Aiheesta muualla
*
Henry Clay Work

**Henry Clay Work** (1. lokakuuta 1832 Middletown – 8. kesäkuuta 1884 Hartford) oli yhdysvaltalainen lauluntekijä. Hän oli Yhdysvaltain sisällissodan aikaan tärkeimpiä pohjoisvaltiolaisia lauluntekijöitä Stephen Fosterin ja George F. Rootin ohella.

Workin vanhemmat olivat aktiivisia abolitionisteja ja heidän kotinsa toimi Underground Railroad -liikkeen turvapaikkana. Work oli ammatiltaan kirjanpainaja ja työskenteli Chicagossa. Lauluntekijänä hän oli itseoppinut. Hän sanoitti useat kappaleistaan pilkallisella afroamerikkalaisella tai irlantilaisella murteella. Sisällissodan aikana hän julkaisi muun muassa kappaleet ”Kingdom Coming”, ”Hail Columbia”, ”Come Home, Father” ja ”Marching Through Georgia”. 1870-luvun puolivälissä hän saavutti pitkän hiljaiselon jälkeen uutta menestystä kappaleella ”Grandfather’s Clock”. Work julkaisi vuonna 1868 runokirjan nimeltä *The Upshot Family*.

Work meni naimisiin Sarah Parkerin kanssa vuonna 1857. Heidän neljästä lapsestaan kolme menehtyi jo varhaisella iällä.

Henry C. Work valittiin Songwriters Hall of Fameen vuonna 1970.

## Lähteet

## Aiheesta muualla
Jorge da Costa

**Jorge da Costa** (1406/7 Alpedrinha – 18. syyskuuta 1508 Rooma) oli portugalilainen kardinaali. Hän toimi Lissabonin arkkipiispana vuosina 1464–1500 ja lisäksi Bragan arkkipiispana 1486–1488. Hän oli camerlengo vuosina 1486–1487. Hänestä tehtiin kardinaalipappi 18. joulukuuta 1476; hän oli taiteiden suojelija ja yksi aikansa rikkaimmista kardinaaleista.

Da Costa opiskeli Pariisin yliopistossa.

## Lähteet

## Aiheesta muualla
* Catholic-Hierarchy.org: Jorge Cardinal da Costa
Dynes Pedersen

**Dynes Sneptrup Pedersen** (26. toukokuuta 1893 Sunds – 28. joulukuuta 1960 Kööpenhamina) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.

## Lähteet
Aileun alue

**Aileun alue** on yksi Itä-Timorin kolmestatoista hallinnollisesta alueesta. Sen pääkaupunki on Aileu. Alueen pinta-ala on 737 neliökilometriä ja vuonna 2015 sen väkiluku oli 48&nbsp;554.

## Lähteet
Reidar Tønsberg

**Reidar Samuel Tønsberg** (23. maaliskuuta 1893 Oslo – 12. maaliskuuta 1956 Oslo) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.

## Lähteet
Pyhälahti (Vimpeli)

**Pyhälahti** on kylä Vimpelissä, Etelä-Pohjanmaan maakunnan Järviseudun seutukunnassa.

Pyhälahti sijaitsee Lappajärven itärannalla. Pyhälahti asutettiin myöhemmin kuin useimmat muut Lappajärven rantakylät, vasta 1700-luvulla. 

Pyhälahden kylän perusti Paavo Matinpoika Oinonen, joka muutti 1700-luvun alussa isovihan aikoihin Kivijärveltä Vimpelin Pokelaan ja sieltä nuorikkonsa Maria Heikintytär Pokelaisen kanssa uudisasukkaaksi Pyhälahteen. Monet Pyhälahti-sukunimeä kantavat suomalaiset ovat heidän jälkeläisiään.

Pyhälahden pelimannit ovat olleet kansanmusiikin taitajia. Antti Pyhälahti (s. 1872), Lirikka-Antti, oli mestarillinen viulunsoittaja. Viulunsoittaja Erkki Metsäpelto (s. 1910) sai mestaripelimannin arvonimen Kaustisen kansanmusiikkijuhlilla v. 1980.

## Lähteet

## Aiheesta muualla
* Kuvia Pyhälahdesta
Bjørn Skjærpe

**Bjørn Skjærpe** (20. lokakuuta 1895 Nærbø – ?) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa. Hän muutti pois Norjasta, mutta tiedossa ei ole, mihin. Kuolinajankohtaakaan ei tiedetä.

## Lähteet
Mazyrin öljynjalostamo

**Mazyrin öljynjalostamo** (, ) on Valko-Venäjän suuryhtiöihin kuuluva öljynjalostamo. Yhtiön päätoimipiste ja tuotantolaitokset sijaitsevat maan eteläosissa, hieman Mazyrin kaupungin eteläpuolella Homelin alueella. Yritys on noin 4&nbsp;400 työntekijällään Mazyrin seudun suurimpia työllistäjiä.

Jalostustoiminta pohjautuu Valko-Venäjällä pääasiassa Venäjältä öljyputkia pitkin tuotavan raakaöljyn varaan, joskin esimerkiksi vuoden 2013 toisella neljänneksellä yli kymmenen&nbsp;prosenttia raakaöljystä kuljetettiin jalostamoille rautateitse. Mazyrin vuonna 1975 käynnistyneelle jalostamolle on tuotu lisäksi raakaöljyä esimerkiksi Azerbaidžanista ja Venezuelasta. Myös raakaöljyn putkikuljetuksia Ukrainan kautta Valko-Venäjälle valmisteltiin vuonna 2010, mutta putkiyhtiön venäläisosapuoli pyrki estämään tämän.

Mazyrin öljynjalostamon liikevaihto oli vuonna 2012 yhteensä 27&nbsp;201 miljardia ja nettotulos 2&nbsp;124 miljardia Valko-Venäjän ruplaa. Valko-Venäjän keskuspankin vuoden 2012 lopun vaihtokurssilla yhtiön vuoden 2012 liikevaihto oli 2,399 miljardia euroa ja nettotulo 187 miljoonaa euroa.  

Vuonna 2012 yhtiö teki kolmanneksi suurimman nettotuloksen Valko-Venäjän sadoista julkisista yhtiöistä Belaruskalin ja Vitsebskin alueen Navapolatskissa sijaitsevan maan toisen, täysin valtion omistaman öljynjalostamo Naftanin jälkeen. Venäläistahot ovat ilmaisseet kiinnostuksensa ostaa kumpaakin näistä jalostamoista itselleen. Venäläisellä Gazprom-konsernilla (Slavneft) on jo hallussaan vajaan 43&nbsp;prosentin vähemmistöosuus Mazyrin jalostamosta. Myös henkilöstöllä on 12&nbsp;prosentin osuus yhtiöstä.

## Lähteet

## Aiheesta muualla
* Russia Restarts Oil Supplies To Belarus (06/2013)  (rferl.org)
* Belarus to give oil refineries to Russia? (03/2013)  (charter97.org)
* Belarus Seeks to Exchange Refineries for Access to Russian Oil and Gas Fields  (naturalgaseurope.com)
* Russia-Belarus Oil Dispute Threatens Europe’s Supply (01/2010)  (nytimes.com)
* Russia and Belarus fight over oil prices again (01/2010)  (pravda.ru)
Jørgen Andersen

**Jørgen Marius Andersen** (20. helmikuuta 1886 Sarpsborg – 30. toukokuuta 1973 Sarpsborg) oli norjalainen voimistelija ja kaksinkertainen olympiamitalisti. Hän oli mukana saamassa pronssia ruotsalaisen järjestelmän joukkuevoimistelussa vuoden 1912 kesäolympialaisissa Tukholmassa. Hän sai joukkueineen hopeaa vapaassa järjestelmässä Antwerpenin kesäolympialaisissa 1920.

## Lähteet
Lauritz Wigand-Larsen

**Lauritz Wigand-Larsen** (24. elokuuta 1895 Bergen – 4. kesäkuuta 1951 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuekilpailussa.

## Lähteet
Fenrir (kuu)

**Fenrir** eli **Saturn XLI** (väliaikainen nimitys **S/2004 S 16**) on Saturnuksen kuu. Sen näennäinen magnitudi on 25, mikä tekee siitä yhden aurinkokunnan himmeimmistä kuista. Kuun löytämiseen tarvittiinkin maailman suurimpia teleskooppeja. Kuu on nimetty skandinaavisen mytologian Fenrir-suden mukaan. 

Kuu kiertää Saturnusta taannehtivasti eli planeetan pyörimissuunnan vastaisesti. Onkin mahdollista, että Fenrir ei ole alun perin ollut Saturnuksen kiertolainen, vaan planeetta on siepannut sen myöhemmin. 

## Lähteet
Almighty Voice

**Almighty Voice** (19. helmikuuta 1873 – 15. elokuuta 1960) oli kanadalainen haavipalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen mohawk-intiaanien joukkueeseen.

## Lähteet
Hans Christian Sørensen

**Hans Christian Sørensen** (*Drigstrup*; 11. lokakuuta 1900 Drigstrup – 23. tammikuuta 1984 Drigstrup) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.

## Lähteet
Erik Charpentier

**Carl Erik Charpentier** (17. elokuuta 1897 Sölvesborg – 17. helmikuuta 1978 Lund) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.

## Lähteet
Stökiss

**Stökiss** on rap-artisti Eevil Stöön mixtape, joka julkaistiin 17. kesäkuuta 2013. Se julkaistiin Monsp Recordsin kautta CD:nä ja kasettina. Kasetti on loppuunmyyty. 1. marraskuuta 2013 levy lisättiin ladattavaksi ilmaiseksi Eevil Stöön Bandcamp-sivulle.

## Kappaleet
# Outro (Demented)
# Anti-Rain Mane (Main Attrakionz mukana ASAP Rocky – "Take 1"/ASAP Rocky mukana Main Attrakionz – "Leaf")
# Älä sano mitään (mukana DJ Kridlokk, Kube & Pelan) (Nacho Picasso – "Sweaters")
# Super jäine mega bluntti (Enemmän Demented) (SpaceGhostPurrp – "Tha Black God")
# Taatusti OG (Friendzone – "Follow Me")
# Mutsi! (mukana DJ Kridlokk & Kube) (Bone Thugs-n-Harmony – "Thuggish Ruggish Bone")
# Toni Braxton (SpaceGhostPurrp – "Grind On Me")
# Alkuräjähdys Pt. 2 (mukana Gabriel Hirmu) (Krampfhaft – "Bones")
# Haista vittu baarin pilkku (mukana DJ Kridlokk, Aztra, Kube & Koksukoo) (Waka Flocka Flame – "Fuck This Industry")
# Pakko pöllii jotain (1991) (mukana Kube)
# Kuuden tähden illallinen (mukana Oukkidouppi, DJ Skrillex & Piän Flamboyantti)
# Stöö ei diggaa (mukana DJ Kridlokk) (Chief Keef mukana Lil Reese – "I Don't Like")
# Titanic (Tattis Based God Versio) (Clams Casino – "I'm God")
# Älä duunaa mitään paskaa (V.C. Remix) (bonuskappale)
# Kriippaa yös (mukana Koksukoo (Deston Biojäte Remix) (bonuskappale)

## Lähteet
Edmund Lindmark

**Karl Edmund Lindmark** (6. heinäkuuta 1894 Uumaja – 11. helmikuuta 1968 Tukholma) oli ruotsalainen voimistelija, uimahyppääjä ja olympiavoittaja. Hän oli vuoden 1920 kesäolympialaisissa Antwerpenissä mukana voittamassa kultaa ruotsalaisen järjestelmän joukkuevoimistelussa. Uimahyppääjänä hän sijoittui kolmen metrin ponnahduslaudalla neljänneksi Pariisin kesäolympialaisissa 1924, ja hän kilpaili siinä myös Amsterdamin kesäolympialaisissa 1928.

Lindmark sai uinnin pitkän radan Euroopan-mestaruuskilpailuissa 1927 hopeaa kolmen metrin ponnahduslaudalla. Meloja Else-Marie Lindmark-Ljungdahl on hänen tyttärensä.

## Lähteet
Else-Marie Lindmark-Ljungdahl

**Else-Marie Lindmark-Ljungdahl** (s. 11. kesäkuuta 1942 Solna) on ruotsalainen entinen meloja. Vuoden 1960 kesäolympialaisissa Roomassa hän sijoittui 500 metrin kajakkiyksikössä kuudenneksi. Vuoden 1964 kesäolympialaisissa Tokiossa hän sijoittui 500 metrin kajakkiyksikössä viidenneksi ja 500 metrin kajakkikaksikossa kuudenneksi.

Lindmark-Ljungdahl on voimistelija, uimahyppääjä Edmund Lindmarkin tytär.

## Lähteet
William Partridge

**William Partridge** oli yhdysvaltalainen haavipalloilija ja olympiamitalisti. Hän edusti Saint Louisin Amateur Athletic Associationia ja oli vuoden 1904 kesäolympialaisissa Saint Louisissa mukana saamassa lajissa hopeaa.

## Lähteet
Hans Laurids Sørensen

**Hans Laurids Sørensen** (13. elokuuta 1901 Kirke Hvalsø – 14. marraskuuta 1974 Besser) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa ja oli siellä mukana saamassa hopeaa ruotsalaisen järjestelmän joukkuevoimistelussa.

## Lähteet
Yleisurheilun sisäratojen Suomen-mestaruuskilpailut 1982

**Yleisurheilun sisäratojen Suomen-mestaruuskilpailut** järjestettiin vuonna 1982 Turussa 20. – 21. tammikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin myös Turussa, mutta 4. – 5. maaliskuuta.

Sisäratojen Suomen ennätystuloksiin ylsivät Juha Pyy 200 metrillä ja Anne Kyllönen viisiottelussa.

## Tulokset
### Miehet

### Naiset

## Lähteet
*
Yleisurheilun sisäratojen Suomen-mestaruuskilpailut 1984

**Yleisurheilun sisäratojen Suomen-mestaruuskilpailut** järjestettiin vuonna 1984 Turussa 11.-12. tammikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin Lahdessa ja Vierumäellä 18.-19. helmikuuta.

Sisäratojen Suomen ennätystuloksiin ylsivät Mikko Levola korkeushypyssä, Kaisa Ylimäki 800 metrillä ja Marjo-Riitta Lakka 1&nbsp;500 metrillä.

## Tulokset
### Miehet

### Naiset

## Lähteet
*
Mustasiipilepinkäinen

**Mustasiipilepinkäinen** (*Lanius mackinnoni*) on lepinkäisten heimoon kuuluva varpuslintu.

## Levinneisyys
Mustasiipilepinkäistä esiintyy Afrikan keskiosissa. Sen on kuvattu olevan paikallisesti yleinen, ja laji on luokiteltu elinvoimaiseksi.

## Lähteet
Coman galaksijoukko

**Coman galaksijoukko** on yli tuhannen galaksin muodostama joukko, joka sijaitsee Bereniken hiusten tähdistössä 321 miljoonan valovuoden päässä Maasta. Coman galaksijoukko ja Leijonan galaksijoukko ovat Coman superjoukon suurimmat galaksijoukot.

Joukon galaksit ovat lähinnä elliptisiä ja linssimäisiä galakseja. Lisäksi klusteri sisältää joitakin kierteisgalakseja, jotka ovat muita galakseja nuorempia ja sijaitsevat pääasiassa joukon reunamilla. Arvioiden mukaan yli 90 prosenttia galaksijoukon massasta koostuu pimeästä aineesta, mutta pimeän aineen jakautuminen joukon sisällä tunnetaan huonosti.

## Katso myös
* Luettelo galaksijoukoista

## Lähteet
Okalepinkäinen

**Okalepinkäinen** (*Lanius dorsalis*) on lepinkäisten heimoon kuuluva varpuslintu.

## Levinneisyys
Okalepinkäistä esiintyy Itä-Afrikassa. Lajin on kuvattu olevan yleinen, joskin harvinaisempi levinneisyysalueensa eteläisimmissä osissa. Se on luokiteltu elinvoimaiseksi.

## Lähteet
Kivihuhta

**Kivihuhta** on kylä Kauhavan kaupungissa Etelä-Pohjanmaalla. Kylä on lähellä valtatie 19:ää ja noin viisi kilometriä pohjoiseen Ylihärmän kirkonkylästä, vaikka sijaitsikin entisen Alahärmän kunnan alueella.
Hiihdon Suomen-mestaruuskilpailut 1975

**Hiihdon Suomen-mestaruuskilpailut** pidettiin vuonna **1975** Sotkamossa  8.-9. helmikuuta ja Iisalmessa 15.-16. helmikuuta.

## Mitalistit
### Miehet
#### 15 kilometriä



Kilpailu käytiin Sotkamossa.



#### 30 kilometriä



Kilpailu käytiin Iisalmessa.



#### 50 kilometriä



Kilpailu käytiin Sotkamossa.



#### 4×10 kilometriä, viesti



Kilpailu käytiin Iisalmessa.



### Naiset
#### 5 kilometriä



Kilpailu käytiin Iisalmessa.



#### 10 kilometriä



Kilpailu käytiin Sotkamossa.



#### 3x5 kilometriä, viesti



Kilpailu käytiin Iisalmessa.



## Lähteet
*
* Suomen Valtakunnan Urheiluliiton vuosikirja 1975, s. 122
Hiihdon Suomen-mestaruuskilpailut 1976

**Hiihdon Suomen-mestaruuskilpailut** järjestettiin vuonna **1976** Tampereella 10.-11. tammikuuta ja Rukalla maaliskuussa.

## Tulokset
### Miehet
#### 15 kilometriä



Tampere, 10. tammikuuta.  Kiiskisen voittoa pidettiin suuryllätyksenä.



#### 30 kilometriä



Tampere, 11. tammikuuta.  Huippuhiihtäjistä Arto Koivisto ei osallistunut ja Juha Mieto sekä Pertti Teurajärvi keskeyttivät.



#### 50 kilometriä



Kilpailu käytiin Rukalla. Uransa ensimmäisen 50 kilometrin kilpailun hiihtäneen Veli-Matti Pellisen pronssisijaa pidettiin yllätyksenä.



#### 4 × 10 kilometriä, viesti



Kilpailu käytiin Rukalla.



### Naiset
#### 5 kilometriä



Kilpailu käytiin Rukalla.



#### 10 kilometriä



Tampere, 10. tammikuuta.  Hilkka Kuntola ei osallistunut kuumeen vuoksi.



#### 3 × 5 kilometriä, viesti



Tampere, 11. tammikuuta.



## Lähteet
*

### Viitteet
Hiihdon Suomen-mestaruuskilpailut 1999

**Hiihdon Suomen-mestaruuskilpailut** järjestettiin vuonna **1999** Ähtärissä 16.–17. tammikuuta, Rokualla 30.–31. tammikuuta ja Inarissa 27.–28. maaliskuuta.

## Tulokset
### Miehet
#### 10 kilometriä, perinteinen



Rokua, 30. tammikuuta



#### Takaa-ajo (10 km, p + 15 km, v)



Rokua, 30.–31. tammikuuta



#### 15 kilometriä, perinteinen



Ähtäri, 16. tammikuuta


#### 30 kilometriä, vapaa



Ähtäri, 17. tammikuuta



#### 50 kilometriä, perinteinen, yhteislähtö



Inari, 28. maaliskuuta




#### 4 × 5 kilometriä, (p + p + v + v)



Inari, 27. maaliskuuta




### Naiset
#### 5 kilometriä, perinteinen



Rokua, 30. tammikuuta




#### Takaa-ajo (5 km, p + 10 km, v)



Rokua, 30.–31. tammikuuta




#### 10 kilometriä, perinteinen



Ähtäri, 16. tammikuuta



#### 15 kilometriä, vapaa



Ähtäri, 17. tammikuuta



#### 30 kilometriä, perinteinen, yhteislähtö



Inari, 28. maaliskuuta




#### 3 × 5 kilometriä (p + v + v)



Inari, 27. maaliskuuta




## Lähteet
*

### Viitteet
Parvilepinkäinen

**Parvilepinkäinen** (*Lanius excubitoroides*) on afrikkalainen lepinkäisten heimoon kuuluva varpuslintu.

## Levinneisyys
Parvilepinkäistä tavataan Burundissa, Kamerunissa, Keski-Afrikassa, Tšadissa, Kongon demokraattisessa tasavallassa, Etiopiassa, Keniassa, Malissa, Mauritaniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan yleinen, joskin harvinaisempi levinneisyysalueensa läntisimmissä osissa. Se on luokiteltu elinvoimaiseksi.

## Lähteet
Somalianlepinkäinen

**Somalianlepinkäinen** (*Lanius somalicus*) on afrikkalainen lepinkäisten heimoon kuuluva varpuslintu.

## Levinneisyys
Somalianlepinkäistä tavataan Djiboutissa, Etiopiassa, Keniassa, Somaliassa ja Etelä-Sudanissa. Lajia on kuvattu yleisestä epätavalliseksi. Se on luokiteltu elinvoimaiseksi.

## Lähteet
Tiibetinlepinkäinen

**Tiibetinlepinkäinen** (*Lanius tephronotus*) on aasialainen lepinkäisten heimoon kuuluva varpuslintu.

## Levinneisyys
Tiibetinlepinkäistä tavataan pesivänä Himalajan alueella ja Kiinassa sekä talvehtivana etelämpänä Pohjois-Intiassa ja Kaakkois-Aasian pohjoisosissa. Lajin kokonaispopulaatiota ei tiedetä, mutta sen on kuvattu olevan ”ei-harvinainen”.

## Lähteet
XMMXCS 2215-1738

**XMMXCS 2215-1738** on 10 miljardin valovuoden päässä Maasta sijaitseva galaksijoukko ja eräs kaukaisimmista tunnetuista joukoista. Joukon massaksi on arvioitu 500 biljoonaa auringon massaa, josta suurin osa koostuu pimeästä aineesta. XMMXCS 2215-1738 on varsin suuri ja kehittynyt siihen nähden, että se syntyi vain noin neljän miljardin vuoden ikäisessä maailmankaikkeudessa; aikaisemmin ei uskottu, että näin nuoressa kaikkeudessa voisi syntyä tämänkaltaisia joukkoja. Joukko löydettiin vuonna 2006. 

Useissa lähteissä galaksijoukko tunnetaan nimellä XMMXCS 2215-1734. Syy kahteen eri nimeen on hämärän peitossa. 

## Katso myös
*Luettelo galaksijoukoista

## Lähteet
Wilhelm Weber (voimistelija)

**Wilhelm Weber** (1880 – 28. huhtikuuta 1963 Tornow am Teupitzer See) oli saksalainen voimistelija ja kaksinkertainen olympiamitalisti. Hän sai vuoden 1904 kesäolympialaisissa Saint Louisissa hopeaa moniottelun yksilökilpailussa ja pronssia triathlonissa. Hän osallistui myös Ateenan välikisoihin 1906 ja Lontoon kesäolympialaisiin 1908.

## Lähteet
Wilhelm Weber

**Wilhelm Weber** on ollut seuraavien henkilöiden nimi:

* Wilhelm Eduard Weber (1804–1891), fyysikko
* Wilhelm Weber (1880–1963), voimistelija
* Willi Weber (s. 1942), moottoriurheilun taustavaikuttaja, manageri
Teotónio de Bragança

**Teotónio de Bragança** (2. elokuuta 1530 Coimbra – 29. heinäkuuta 1602) oli portugalilainen roomalaiskatolinen arkkipiispa. Hänestä tuli jesuiitta 12. heinäkuuta 1549, ja hänet nimitettiin Évoran arkkihiippakunnan koadjuuttoriarkkipiispaksi 4. heinäkuuta 1578. Piispaksi vihkiminen seurasi 19. lokakuuta. 

Bragançasta tuli Évoran arkkipiispa 7. joulukuuta 1578. Hän konsekroi Luis Cerqueiran piispaksi. Hän kuoli 71-vuotiaana virassa.

## Lähteet
Ilmapumpun galaksijoukko

**Ilmapumpun galaksijoukko** (tunnetaan myös nimellä **Abell S0636**) on Ilmapumpun tähdistössä sijaitseva galaksijoukko. Se kuuluu Vesikäärmeen-Kentaurin superjoukkoon, ja sen etäisyys Maasta on noin 130 miljoonaa valovuotta. Se onkin yksi lähimmistä galaksijoukoista. Kohdetta ei pidä sekoittaa Ilmapumpun kääpiögalaksiin. 

Galaksijoukolla on se harvinainen piirre, ettei sillä ole yhtä selkeää kirkkainta galaksia. Joukko on myös hyvin tiheä. Kaikkiaan siinä on galakseja noin 230, ja se jakautuu eteläiseen ja pohjoiseen alaryhmään, jotka ovat keskittyneet kahden suuren elliptisen galaksin ympärille. 

## Katso myös
*Luettelo galaksijoukoista

## Lähteet
José Francisco Sanches Alves

**José Francisco Sanches Alves** (s. 20. huhtikuuta 1941 Lageosa da Raia) on portugalilainen roomalaiskatolinen arkkipiispa. Hänet vihittiin papiksi Évoran arkkihiippakuntaan 3. heinäkuuta 1966 ja nimitettiin Lissabonin vihkipiispaksi sekä Hierpinianan titulaaripiispaksi 7. maaliskuuta 1998. Piispaksi vihkiminen seurasi 31. toukokuuta. Pääkonsekraattorina toimi Maurílio Jorge Quintal de Gouveia, jota avustivat José da Cruz Policarpo ja Manuel Madureira Dias. 

22. huhtikuuta 2004 Sanches Alves sai nimityksen Portalegre-Castelo Brancon piispaksi ja 8. tammikuuta 2008 Évoran arkkipiispaksi.

## Lähteet
José Carlos Chacorowski

**José Carlos Chacorowski** (s. 26. joulukuuta 1956 Curitiba) on brasilialainen roomalaiskatolinen piispa. Hän liittyi lasaristeihin 16. huhtikuuta 1980. Hänet vihki diakoniksi Ladislau Biernaski 20. huhtikuuta 1980 ja papiksi paavi Johannes Paavali II 2. heinäkuuta 1980.

Chacorowski sai 22. joulukuuta 2010 nimityksen São Luís do Maranhãon arkkihiippakunnan vihkipiispaksi ja Casae Nigraen titulaaripiispaksi. Piispaksi vihkiminen seurasi 19. helmikuuta 2011. Pääkonsekraattorina toimi José Belisário da Silva, jota avustivat Ladislau Biernaski ja Vicente Joaquim Zico.

## Lähteet
Susan Rice

**Susan Elizabeth Rice** (s. 17. marraskuuta 1964 Washington D.C.) on yhdysvaltalainen diplomaatti, virkamies ja entinen presidentin turvallisuuspoliittinen neuvonantaja, jonka presidentiksi valittu Joe Biden nimitti joulukuussa 2020 hallintonsa sisäpoliittisen neuvoston johtajaksi. Virka on hallinnossa keskeinen, mutta  nimitykseen ei vaadittu senaatin vahvistusta. 

Rice varttui Washingtonissa. Hänen isänsä työskenteli Yhdysvaltain keskuspankin johtokunnassa. Hän valmistui kandidaatiksi Stanfordin yliopistosta vuonna 1986, minkä jälkeen hän opiskeli Oxfordin yliopistossa Rhodes-stipendiaattina. Hän valmistui maisteriksi 1988 ja väitteli tohtoriksi kansainvälisistä suhteista 1990. 

Rice työskenteli Yhdysvaltain kansallisessa turvallisuusneuvostossa (National Security Council, NSC) vuosina 1993–1997. Hän toimi maansa YK-suurlähettiläänä 2009–2013. Vuodet 2013-2016 Rice oli presidentti Barack Obaman turvallisuuspoliittinen neuvonantaja.

## Lähteet

## Aiheesta muualla

*
Tiikerilepinkäinen

**Tiikerilepinkäinen** (*Lanius tigrinus*) on aasialainen lepinkäisten heimoon kuuluva varpuslintu.

## Levinneisyys
Tiikerilepinkäistä tavataan pesivänä Itä-Aasiassa ja talvehtivana etelämpänä Kaakkois-Aasiassa. Lajin kokonaiskantaa ei tiedetä, mutta sen on kuvattu olevan Kiinassa, Venäjällä ja Japanissa sekä suhteellisen yleinen Koreassa. Tiikerilepinkäinen on luokiteltu elinvoimaiseksi.

## Lähteet
Vicente Joaquim Zico

**Vicente Joaquim Zico** (27. tammikuuta 1927 Luz – 4. toukokuuta 2015) oli brasilialainen roomalaiskatolinen arkkipiispa. Hänet vihittiin lasaristien papiksi 22. lokakuuta 1950 ja nimitettiin Belém do Parán arkkihiippakunnan koadjuuttoriarkkipiispaksi 5. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.

Zicosta tuli Belém do Parán arkkipiispa 4. heinäkuuta 1990. Hän jäi eläkkeelle 13. lokakuuta 2004.

## Lähteet
Minskin autotehdas

**Minskin autotehdas** eli **MAZ** (, ) on Valko-Venäjän suuryhtiöihin kuuluva raskaiden ajoneuvojen valmistukseen erikoistunut tehdaskonserni. Yhtiön päätoimipiste on Minskin kaakkoisosassa Zavodskoin piirissä, mutta merkittävää osavalmistusta on monessa pienemmässä kaupungissa. Pääyhtiö on yli 21&nbsp;600 työntekijällään Valko-Venäjän suurimpia työllistäjiä.

Minskin autotehtaan liikevaihto oli vuonna 2012 yhteensä 13&nbsp;018 miljardia ja nettotulos 1&nbsp;257 miljardia Valko-Venäjän ruplaa (eli 1,148 mrd. EUR ja 110 milj. EUR).  Nettotuloksella mitattuna yhtiö sijoittui vuonna 2012 kärkikymmenikköön Valko-Venäjän sadoista julkisista osakeyhtiöistä.

Autotehtaan merkittäviä osavalmistajia on muun muassa Asipovitšyssä, Baranavitšyssä, Žodzinassa ja Dzjaržynskissa.

Autotehtaalla on yhteistoimintasopimus saksalaisen raskaiden ajoneuvojen valmistaja MAN:n (Maschinenfabrik-Augsburg-Nürnberg) kanssa. Yhteisyrityksen tuotantolaitokset sijaitsevat Minskissä ja yhteisyritys ilmoittaa pystyvänsä valmistamaan 3&nbsp;000 raskasta ajoneuvoa vuosittain.


Kuva:Constanta pink bus.jpg| Mallin MAZ-103 bussi.
Kuva:MAZ-203 and MAZ-206.JPG| Linja-automallit MAZ-203 ja MAZ-206. 
Kuva:MAZ-251-Reisebus in München.JPG| MAZ-251 linja-auto.
Kuva:Maz truck mims 2006.JPG| MAZ-4471 -sarjan auto (2006).
Kuva:MAZ 5551 2.jpg| MAZ-5551 (2006).
Kuva:MAZ-MAN truck.JPG| Yhteistyönä saksalaisen MAN:n kanssa rakennettu MAZ-MAN 7502 (2006).
Kuva:Moscow Parad 2008 Ballist.jpg|Sotilasajoneuvo MAZ-7917 Moskovan paraatissa (2008).

## Lähteet
Constantino José Lüers

**Constantino José Lüers** (22. huhtikuuta 1916 Holtrup, Saksa – 2. heinäkuuta 1997) oli Brasiliassa toiminut roomalaiskatolinen piispa. Hänet vihittiin fransiskaanien papiksi 7. huhtikuuta 1941 ja nimitettiin Óbidosin prelaatiksi sekä Vallipositan titulaaripiispaksi 13. huhtikuuta 1973. Piispaksi vihkiminen seurasi 17. kesäkuuta. Pääkonsekraattorina toimi José Maria Pires, jota avustivat Anselmo Pietrulla ja Valfredo Bernardo Tepe.

24. maaliskuuta 1976 Lüers sai nimityksen Penedon piispaksi, jona hän toimi, kunnes jäi eläkkeelle 26. tammikuuta 1994.

## Lähteet